
讬讜诐 讗讞讚. 讚讗讬 砖专讬转 诇讬讛 诇讻砖转讞砖讱 讘诇讗 砖讗诇讛 讗转讬 诇诪讬讟注讬 谞诪讬 讘讬讜诐 讗讞讚 砖讬讛讗 诪讜转专 诇讻砖转讞砖讱 讚诇讗 诪砖诪注 诇讬讛 讚讗讬讻讗 诪讬讚讬 讘讬谉 讬讜诐 讗讞讚 诇讛讬讜诐: 讛讬讜诐 讘讬讜诐 讗讞讚 诪讬讞诇祝. 讚讗讬 砖专讬转 诇讬讛 讻讬 讗诪专 讛讬讜诐 诇讻砖转讞砖讱 讘诇讗 砖讗诇讛 讗转讬 诇诪砖专讬 谞诪讬 讗驻讬诇讜 讘讗讜诪专 讬讜诐 讗讞讚 讗讘诇 讬讜诐 讗讞讚 讘讛讬讜诐 诇讗 诪讬讞诇祝 讚讛讗 讻讬 讗诪专 讬讜诐 讗讞讚 注诪讚 讘讗讬住讜专讜 诪注转 诇注转 讛讬诇讻讱 诇讗 诪讬讞诇祝 诇讬讛 诇诪砖专讬 讻讬 讗诪专 讛讬讜诐 拽讜讚诐 砖转讞砖讱: 讜诪讛 砖谞讛讙讜 注讻砖讬讜 讘转注谞讬转 讬讞讬讚 讚诇讗 讛讜讬 讗诇讗 诪爪驻专讗 讜注讚 驻谞讬讗 讜讗驻讬' 讛讻讬 诇讻砖转讞砖讱 砖专讬讗 诇讬讛 讘诇讗 砖讗诇讛 讜诇讗 讙讝专讬谞谉 诪砖讜诐 讬讜诐 讗讞讚 讛讬讬谞讜 诪砖讜诐 砖讛讚讘专 讬讚讜注 砖讚讬谞讜 砖诇 转注谞讬转 讻讱 讛讜讗 讜讗讬谉 讗讬住讜专讜 讻砖讗专 谞讚专讬诐 砖讻讘专 拽讘注讜 诇讜 讞讻诪讬诐 讝诪谉 讛讬诇讻讱 讗驻讬诇讜 砖专讬转 诇讬讛 诇讻砖转讞砖讱 诇讗 讗转讬 诇讗讞诇讜驻讬 讘谞讜讚专 讬讜诐 讗讞讚 砖讚讬谞讬 转注谞讬转 讜谞讚专讬诐 讞诇讜拽讬谉 讛谉 讜诇讗 讗转讬 诇讗讞诇讜驻讬 讝讛 谞''诇: 讜专讗讬转讬 诇专砖讘''讗 讝''诇 讻讗谉 诪讛 砖诇讗 谞专讗讛 诇注讬谞讬 砖讛讜讗 讝''诇 讻转讘 讚讛讬讬谞讜 讟注诪讗 讚讙讝专讬谞谉 讘讛讬讜诐 诪砖讜诐 砖诪拽爪转 讗讜转讜 讬讜诐 讛讜转专 诇讜 诪转讞诇转讜 讻讗讜诪专 讬讜诐 讗讞讚 讜讻讬讜谉 讚讚诪讬讬谉 诇讛讚讚讬 讗转讬 诇讗讞诇讜驻讬 讗讘诇 转注谞讬转 讚诪转住专 诪转讞诇转 讛讬讜诐 诇讗 讚诪讬 诇讬讜诐 讗讞讚 讚诪讬诪专 讗诪专 诇讛讻讬 砖专讬谞讗 讛讻讗 诇讻砖转讞砖讱 诇驻讬 砖谞讗住专转讬 讘转讞诇转 讛讬讜诐 讗讘诇 讘讬讜诐 讗讞讚 砖诇讗 讞诇 讗讬住讜专讜 诪转讞诇转讜 讗讬谞讜 讘讚讬谉 砖讗讛讗 诪讜转专 诇讻砖转讞砖讱 讜讛讗讬 驻讬专讜砖讗 诇讗 住讙讬 诇讬 讚讛讗 讘讗讜诪专 讛讬讜诐 砖讛爪专讬讻讜讛讜 诇讻砖转讞砖讱 砖讗诇讛 诪讬 诇讗 注住拽讬谞谉 讚拽讗讬 讘砖注转 讛谞讚专 拽讜讚诐 砖注诇讛 注诪讜讚 讛砖讞专 砖谞讗住专 诪转讞诇转讜 讻转注谞讬转 讬讞讬讚 讗诇讗 讜讚讗讬 讻讚讗诪专谉. 讜诪讛讗讬 讟注诪讗 谞诪讬 讛诪拽讘诇 注诇讬讜 诇讛转注谞讜转 讬讜诐 讗讞讚 讘砖讘转 讗讬谉 诪讞讬讬讘讬谉 讗讜转讜 砖讬转注谞讛 讻''讚 砖注讜转 讚讜讚讗讬 诇转注谞讬转 砖讗诪专讜 讞讻诪讬诐 谞转讻讜讜谉 讚讛讬讬谞讜 诪拽讜讚诐 砖讬注诇讛 注诪讜讚 讛砖讞专 注讚 砖转讞砖讱: 讻诪讗谉 讗讝诇讗 砖诪注转讬讛 讚专讘 讬专诪讬讛 讘专 讗讘讗 讻专讘讬 谞转谉. 讻诇讜诪专 讚诪讗讬 讚诪爪专讻讬谞谉 诇讬讛 砖讗诇讛 诇讞讻诐 讘讗讜诪专 讛讬讜诐 诇讗讜 诪砖讜诐 讙讝讬专讛 讘诇讞讜讚 讚住讘讬专讗 诇谉 讚诇讗 砖讻讬讞 讻讜诇讬 讛讗讬 诇讗讞诇讜驻讬 讚诪砖讜诐 讙讝讬专讛 讘诇讞讜讚 谞讞诪讬专 讘讬讛 讜诪讬讛讜 讻讬讜谉 讚讻讬 谞讚专 诇讗讜 砖驻讬专 注讘讚 讻讚专' 谞转谉 谞讛讬 讚讗讬 诇讗 讛讜讛 砖讬讬讱 诇诪讙讝专 讻诇诇 诇讗 诪讞诪专讬谞谉 注诇讬讛 诇讗爪专讜讻讬 砖讗诇讛 讚讗讬 讛讻讬 讘讻诇讛讜 谞讚专讬诐 谞诪讬 讻讬 诪讟讬 讝诪谞讬讬讛讜 谞讬诪讗 讛讻讬 诪讬讛讜 讻诇 讛讬讻讗 讚砖讬讬讱 诇诪讙讝专 讻诇诇 诪讞诪专讬谞谉 注诇讬讛 讜拽谞住讬谞谉 诇讬讛 讛讬诇讻讱 讗诐 讛讬讛 谞讚专 诪爪讜讛 讻讙讜谉 诇诇诪讜讚 讜诇拽讬讬诐 诪爪讜讛 讗讬谞讜 爪专讬讱 砖讗诇讛 讜诪讗讬 讚诪讚诪讛 专讘讬 谞转谉 谞讜讚专 诇讘讜谞讛 讘诪讛 驻讬专砖转讬讜 讘驻专拽 讗专讘注讛 谞讚专讬诐 (诇注讬诇 讻讘.) 讘住讬讬注转讗 讚砖诪讬讗: 砖讘转 讝讜 讗住讜专 讘讻诇 讛砖讘转 讜讛砖讘转 诇砖注讘专 驻砖讬讟讗. 讚砖讘转 讚讬谞讜 讻诇砖注讘专 诪讛讜 讚转讬诪讗 讬讜诪讬 讚砖讘转讗 拽讗诪专. 诪砖讜诐 讚讻讬讜谉 砖讬诪讬 讛讞讜诇 拽专讜 讬讜诪讬 砖讘转 谞讬诪讗 砖诇讛诐 诇讘讚诐 谞转讻讜讬谉 讜诇讗 诇讗住讜专 注诇 注爪诪讜 讬讬谉 讘砖讘转 拽诪砖诪注 诇谉. 讜讗讬转 讚讙专住讬 诪讛讜 讚转讬诪讗 讬讜诪讬 讚诪拽诪讬 砖讘转讗 拽讗诪专 拽诪砖诪注 诇谉 讜讛讬讬谞讜 讛讱 诪讬讛讜 讛讱 谞住讞讗 诇讬讻讗 诇驻专讜砖讛 讻诇诇 诇驻讬专讜砖 砖谞讬 砖驻讬专砖谞讜 讘诪砖谞转讬谞讜 讘注讜诪讚 讘讬讜诐 讛砖讘转 注住拽讬谞谉: 讻讬 讗讬爪讟专讬讱 讘讞讚砖 讞住专. 砖讛讞讚砖 砖讘讗 讗讞专 讞讚砖 砖诇 谞讚专讜 讛讜讬 讞住专 讜讗诐 讻谉 讞讚砖 砖谞讚专 讘讜 讛讜讛 诇讬讛 诪诇讗 讜注讜砖讬谉 讘讞讚砖 讞住专 砖讘讗 砖谞讬 讬诪讬诐 专讗砖 讞讚砖 讜讬讜诐 专讗砖讜谉 讛讜讬 诇诪诇讗讜转 讞讚砖 砖注讘专: 诪讛讜 讚转讬诪讗 专讗砖 讞讚砖 诇砖注讘专. 砖讛专讬 讬讜诐 专讗砖讜谉 砖诇 专讗砖 讞讚砖 诇诪诇讗讜转 讞讚砖 砖注讘专 注讜砖讬谉 讗讜转讜 讜住讚''讗 诇讬转住专 讘讬讛 拽诪''诇 讛讗 拽专讜 诇讬讛 讗讬谞砖讬 专讬砖 讬专讞讗 讜诪砖''讛 讗注''驻 砖讛讜讗 诪讻诇诇 讞讚砖 专讗砖讜谉 讻讬讜谉 讚专讬砖 讬专讞讗 拽专讜 诇讬讛 诪讜转专 讘讜 讚讘谞讚专讬诐 讛诇讱 讗讞专 诇砖讜谉 讘谞讬 讗讚诐: 讜诪讛讗 砖诪注讬谞谉 讚讘砖讟专讜转 谞诪讬 讻砖讛讜讗 讻讜转讘 讘讬讜诐 讛讞讚砖 讛专讗砖讜谉 讻讜转讘 讘讬讜诐 讛讞讚砖 驻诇讜谞讬 讜讗讬谉 讻讜转讘讜 注诇 砖诐 讞讚砖 砖注讘专 讜讗诐 注砖讛 讻谉 讛砖讟专 诪讜拽讚诐 讜驻住讜诇 砖讛砖讟专 谞注砖讛 讘讞讚砖 讛砖谞讬 讜讬讗诪专讜 砖拽讜讚诐 诇讻谉 谞注砖讛 砖讗讬谉 讬讜诐 专讗砖讜谉 砖诇 讞讚砖 砖谞讬 谞拽专讗 注诇 砖诐 讛讞讚砖 砖注讘专 讘诇砖讜谉 讘谞讬 讗讚诐 讜讘讬讜诐 讛讞讚砖 讛砖谞讬 讻讜转讘 讘讬讜诐 砖谞讬 诇讞讚砖 驻诇讜谞讬 讜诪讞专转讜 讬讜诐 砖诇讬砖讬 讜讗诐 讬讻转讜讘 讬讜诐 砖谞讬 讬驻住诇 诪砖讜诐 诪讜拽讚诐 讚讻讬讜谉 讚诇注谞讬谉 谞讚专讬诐 讗诪专讬' 讚讬讜诐 专讗砖讜谉 讚讞讚砖 讞住专 专讬砖 讬专讞讗 拽专讜 诇讬讛 讛讻讬 谞诪讬 讚讬讬谞讬谞谉 讘砖讟专讜转 讚讛讗 诇拽诪谉 讘住讜祝 驻专拽讬谉 诪讚诪讬谞谉 砖讟专讜转 诇谞讚专讬诐 讜讻谉 讘讚讬谉 讚砖讟专讜转 讜讞讬讜讘讬谉 讘诇砖讜谉 讘谞讬 讗讚诐 讛谉 讘讻诇 诪拽讜诐 诪讬讛讜 讻转讘 讛专砖讘''讗 讝''诇 讘砖诐 讛转讜住驻讜转 讚讘讙讬讟讬谉 爪专讬讱 诇讻转讜讘 讘讬讜诐 砖诇砖讬诐 诇讞讚砖 转砖专讬 砖讛讜讗 专讗砖 讞讚砖 诪专讞砖讜谉 讻讚讬 诇讛讞诪讬专: 讗讬讘注讬讗 诇讛讜 讻讜' 讚讬谞讬讛 讻讛讬讜诐. 讚诇砖转专讬 诇讻砖转讞砖讱 讗讜 讻讬讜诐 讗讞讚 讚诇讬转住专 诪注转 诇注转: 讗住讜专 讘讛 讜讘注讬讘讜专讛. 谞专讗讛 诇讬 讚专讘讜转讗 讚诪转住专 讘注讬讘讜专讛 诇谞讜讚专 诪转讞诇转 讛砖谞讛 讗讬爪讟专讬讱 讚住诇拽讗 讚注转讱 讗诪讬谞讗 讚诇讗 诇讬转住专 讗诇讗 讘砖谞讬诐 注砖专 讞讚砖 讻专讜讘 砖谞讬诐 拽讗 诪砖诪注 诇谉 讚诪转住专 讘砖诇砖 注砖专讛 讚讗讬 讘谞讜讚专 讘专''讞



专诪讘"谉

讜专讗砖 讞讚砖 诇讛讘讗 驻砖讬讟讗 讻讬 讗讬爪讟专讬讻讗 诇讞讚砖 讞住专 诪讛讜 讚转讬诪讗 专讗砖 讞讚砖 诇砖注讘专 讛讜讬 拽诪砖诪注 诇谉 讛讗 拽专讜 诇讬讛 讗讬谞砖讬 专讬砖 讬专讞讗 讗讬讘注讬讗 诇讛讜 拽讜谞住 讬讬谉 砖讗谞讬 讟讜注诐 讬讜诐 诪讗讬 讚讬谞讬讛 讻讛讬讜诐 讗讜 讻讬讜诐 讗讞讚 讜诇讗 讗驻砖讬讟 讜诇讞讜诪专讗:



注讚 讛驻住讞 讗住讜专 注讚 砖讬讙讬注 注讚 砖讬讛讗 *诪讜转专 注讚 砖讬爪讗 注讚 诇驻谞讬 讛驻转讞 专"诪 讗讬诪专 讗住讜专 注讚 砖讬讙讬注 专讘讬 讬讜住讬 讗讜诪专 讗住讜专 注讚 砖讬爪讗:



讘诪讗讬 拽讗 诪讬驻诇讙讬 诪专 住讘专 注讚 诇驻谞讬 讛驻住讞 注讚 拽诪讬 驻住讞讗 讜诪专 住讘专 注讚 讚诪驻谞讬 驻住讞讗 诪砖诪注 讜拽讬"诇 讚专' 诪讗讬专 讜专' 讬讜住讬 讛诇讻讛 讻专' 讬讜住讬:





专砖讘"讗

 讻诪讗谉 讗讝诇讗 砖诪注转讬讛 讚专讘讬 讬专诪讬讛 讘专 讗讘讗 讻专讘讬 谞转谉 讻讜'. 讜讗讬讻讗 诇诪讬讚拽 讗诐 讻谉 讗驻讬诇讜 讘讬讜诐 讗讞讚 谞诪讬 讘诪砖诇诐 讝讬诪谞讬讛 讬讛讗 爪专讬讱 砖讗诇讛 诇讞讻诐. 讜讬砖 诇讜诪专 讚讗讘讜讛 讚专讘讬谞讗 诇讗 驻诇讬讙 讗讟注诪讗 讚专讘 讬讜住祝 讗诇讗 讞讚讗 讛讬讗, 讚讜讚讗讬 诪砖讜诐 讙讝讬专讛 讚专讘 讬讜住祝 讛爪专讬讻讜讛讜 砖讗诇讛 诇讞讻诐, 讜讗讬讛讜 讗讬 诇讗讜 诪砖讜诐 讚专讘讬 谞转谉 诇讗 讙讝专讜 注诇讬讜 讗诇讗 讻讬讜谉 讚讗讬讻讗 诇诪讬讞砖 讟驻讬. 讜注讜讚 讚拽讗 注讘专 讗讚专讘讬 谞转谉 拽谞住讬谞谉 诇讬讛 讜诪讞诪专讬谞谉 注诇讬讛 注讚 砖讬砖讗诇 诇讞讻诐.





驻讬专讜砖 讛专讗"砖

诇讬讙讝讜专 讘讬讜诐 讗讞讚. 砖讬讛讗 讗住讜专 诇诪讞专转讜 注讚 砖转讞砖讱 讙讝讬专讛 诪砖讜诐 讛讬讜诐 砖诪讗 讬讘讗 诇讛转讬专讜 拽讜讚诐 砖转讞砖讱:



讛讬讜诐 讘讬讜诐 讗讞讚 诪讬讞诇祝. 讻讬 讬讛讬讛 住讘讜专 砖讬讜诐 讗讞讚 讚讬谞讜 讻诪讜 讛讬讜诐:



讗讘诇 讘讛讬讜诐. 诇讗 讟注讜 讗讬谞砖讬 诇讛转讬专讜 拽讜讚诐 砖转讞砖讱 讻讬 驻讞讜转 诪注讚 砖转讞砖讱 讗讬 讗驻砖专 诇驻专砖 讬讜诐:



讻诪讗谉 讗讝诇讗 砖诪注转讗 讚专讘 讬专诪讬讛 讘专 讗讘讗 讻讜' 讻专讘讬 谞转谉 讻讜'. 谞专讗讛 讚诇讗讜 诪讛讗讬 讟注诪讗 诇讞讜讚讬讛 拽讗诪专 讚讗诐 讻谉 讘讻诇 讛谞讚专讬诐 谞诪讬 讗讞专 砖拽讬讬诪诐 谞拽谞住讬讛 诇讛爪专讬讻讜 砖讗诇讛 讗诇讗 诇讛讜住讬祝 注诇 讟注诪讜 砖诇 专讘 讬讜住祝 讘讗 讚诪砖讜诐 讙讝讬专讛 诇讞讜讚讛 诇讗 讛讜讛 诪爪专讻讬谞谉 砖讗诇讛 讗诇讗 讻讬讜谉 讚讗讬讻讗 谞诪讬 讛讗 讚专讘讬 谞转谉 拽谞住讬谞谉 诇讬讛 讜谞驻拽讗 诪讬谞讛 砖讗诐 讛讬讛 谞讚专 砖诇 诪爪讜讛 讻讙讜谉 诇砖谞讜转 讗讜 诇讟专讜讞 讘诪爪讜讛 讗讞专转 诇讗 爪专讬讱 砖讗诇讛:



驻砖讬讟讗. 砖讗住讜专 讘砖讘转 讛讘讗:



诪讛讜 讚转讬诪讗 讬讜诪讬 讚拽诪讬 砖讘转讗 拽讗诪专 讜诇讗 讻讜讜谉 诇讗住讜专 注爪诪讜 讗诇讗 讬诪讬 讛讞讜诇. 讜诇讗讬讚讱 驻讬' 驻砖讬讟讗 砖讛讜讗 讗住讜专 讙诐 讘砖讘转 砖讛讜讗 注讜诪讚 讘讛 诪讛讜 讚转讬诪讗 讬讜诪讬 讚拽诪讬 砖讘转讗 讗讞专讬谞讗 拽讗诪专 讜诇讗 讝讛 讛砖讘转:



驻砖讬讟讗. 砖讛讜讗 诪讜转专 讘专"讞 讛讘讗:



讻讬 讗讬爪讟专讬讱 讘讞讚砖 讞住专. 诇专讗砖 讞讚砖 砖诇 讞讚砖 讞住专 讛讜讗 讚讗讬爪讟专讬讱 讚讻讬讜谉 讚讞讚砖 讛讘讗 讛讜讗 讞住专 谞诪爪讗 砖讝讛 讛讜讗 诪诇讗 砖讻谉 讚专讱 专讜讘 讛讞讚砖讬诐 讗讞讚 诪诇讗 讜讗讞讚 讞住专 讜讻讬讜谉 砖讝讛讜 诪诇讗 专讗砖 讞讚砖 讛讘讗 讛讜讗 砖谞讬 讬诪讬诐 讜讛专讗砖讜谉 讛讜讗 诇转砖诇讜诐 讞讚砖 讝讛 讜讗讬诪讗 讬讗住专 讘讜:



拽讗 诪砖诪注 诇谉 讚诇讗. 讚讛讜诇讻讬谉 讗讞专 诇砖讜谉 讘谞讬 讗讚诐 讜拽专讜 诇讬讛 专讬砖 讬专讞讗. 讜诇讗讬讚讱 驻讬专讜砖 驻砖讬讟讗 砖讛讜讗 讗住讜专 讘讬讜诐 讛讞讚砖 砖讛讜讗 注讜诪讚 讘讜 讘讞讚砖 讞住专 讘讞讚砖 砖谞讚专 讘讜 讛讜讗 讞住专 谞诪爪讗 讝讛 砖注讘专 讛讜讗 诪诇讗 讜讬讜诐 讝讛 砖讛讜讗 注讜诪讚 讘讜 讛讜讗 诇转砖诇讜诐 讞讚砖 砖注讘专 讜诇讗 讬讗住专 讘讜:



拽讜谞诐 讬讬谉 砖讗谞讬 讟讜注诐. 讻讙讜谉 砖注诪讚 讘讗诪爪注 讛讬讜诐 讜讗诪专 讛讬讜诐:



讗诇讗 诪讛讗 诇讬讻讗 诇诪砖诪注 诪讬谞讛. 讚讞讚 诪讬谞讬讬讛讜 讚讜拽讗 讜诇讗 讬讚注讬谞谉 讛讬 诪讬谞讬讬讛讜:





讛诪讗讬专讬

讻讘专 讘讬讗专谞讜 讘诪砖谞转谞讜 讘拽讜谞诐 讬讬谉 砖讗谞讬 讟讜注诐 讛讬讜诐 砖讗注"驻 砖讗讬谞讜 讗住讜专 讗诇讗 注讚 砖转讞砖讱 诪讻诇 诪拽讜诐 诇讻转讞诇讛 诇讻砖转讞砖讱 爪专讬讱 砖讗诇讛 诇讞讻诐 讙讝专讛 讛讬讜诐 诪砖讜诐 讬讜诐 讗讞讚 讜砖诪讗 转讗诪专 谞讙讝专 谞诪讬 讘讬讜诐 讗讞讚 诇讗住专讜 讬转专 诪注转 诇注转 注讚 砖转讞砖讱 砖讗诐 讗转讛 诪转讬专讜 讘诪注转 诇注转 讗祝 诇讞爪讬 讛讬讜诐 讬讘讗 诇讛转讬专 讻谉 讘讛讬讜诐 讛讜讗 砖讗诪专讜 讛讬讜诐 讘讬讜诐 讗讞讚 诪讞诇祝 讬讜诐 讗讞讚 讘讛讬讜诐 诇讗 诪讬讞诇祝 砖讻诇 砖讗讜诪专 讛讬讜诐 讗讬谞讜 讟讜注讛 诇讗讻诇 讘讞爪讬 讛讬讜诐 讜讬砖 讞讜诇拽讬谉 砖诇讗 诇讛爪专讬讱 砖讜诐 砖讗诇讛 诪诪讛 砖讗诪专讜 讘住讜讙讬讗 讻诪讗谉 讗讝诇讗 讜讻讜' 讻专' 谞转谉 讚讗诪专 讻诇 讛谞讜讚专 讜讻讜' 讻诇讜诪专 讚诇专' 谞转谉 讛讜讗 讚拽谞住讬谞谉 诇讬讛 诪砖讜诐 讚注讘讚 讗讬住讜专讗 讗讘诇 诇专讘谞谉 诇讗 爪专讬讱 砖讗诇讛 讻诇诇:



讛谞讜讚专 诇讛转注谞讜转 讬讜诐 讗讞讚 讗讜 讬讜诐 讗讞讚 讘砖讘讜注 讗讬谉 诪砖诪注讜 讬讜诐 砖诇诐 砖讛讜讗 诪讻"讚 砖注讜转 砖讻诇 砖讘转注谞讬转 讗讬谉 诇砖讜谉 讘谞讬 讗讚诐 讻谉 讗诇讗 诇讬讜诐 讘诇讗 诇讬诇讛 诪砖讬注诇讛 注诪讜讚 讛砖讞专 讗诇讗 砖讘转注谞讬转 爪讘讜专 讛讞诪讬专讜 讜讻谉 诇讻砖转讞砖讱 讗讬谉 爪专讬讱 讘讜 砖讗诇讛 讻诇诇 砖讗讬谉 诇讟注讜转 讘讬谉 转注谞讬转 诇砖讗专 谞讚专讬诐 讜讻谉 讛住讻讬诪讜 讘讛 讙讗讜谞讬 讛讬砖讬讘讜转:



讻讘专 讘讬讗专谞讜 讘讞讚砖 讝讛 砖讗祝 讘讞讜讚砖 讞住专 专"诇 砖谞讚专 讘讞讚砖 砖讞讚砖 讞住专 讘讗 讗讞专讬讜 砖谞诪爪讗 讞讚砖 讛住诪讜讱 诇讜 砖谞讬 讬诪讬诐 讜专讗砖讜谉 砖讘讛诐 诇讛砖诇诪转 讞讚砖 砖注讘专 讗讬谞讜 讗住讜专 讘讜 讻诇诇 讛讜讗讬诇 讜讘诇砖讜谉 讘谞讬 讗讚诐 讛讜讗 拽专讜讬 专讗砖 讞讚砖 诪讻讗谉 诇诪讚讜 讘转讜住驻讜转 砖讻诇 砖讻讜转讘讬谉 讻转讜讘讛 讗讜 砖讗专 砖讟专讜转 讘讬讜诐 专讗砖讜谉 砖诇 砖谞讬 讬诪讬 专讗砖 讞讚砖 讻讜转讘讬谉 讘讬讜诐 专讗砖 讞讚砖 驻诇讜谞讬 讗讜 讘讬讜诐 专讗砖讜谉 诇讞讚砖 驻诇讜谞讬 讜讗讬谉 爪专讬讱 诇讻转讜讘 砖讛讜讗 讬讜诐 砖诇砖讬诐 诇讞讚砖 驻诇讜谞讬 讗讜 讘讬讜诐 砖诇砖讬诐 诇讞讚砖 驻诇讜谞讬 砖注讘专 砖讛讜讗 专讗砖 讞讚砖 驻诇讜谞讬 讜诇讙诪专讬 诪讜谞讬谉 诪讬讜诐 专讗砖讜谉 讜讗诐 讛讬讛 砖谞讬 讜讻转讘讜 注诇讬讜 讬讜诐 专讗砖讜谉 讛讜讛 诇讬讛 诪讜拽讚诐 讗诇讗 讗诐 讻谉 讻转讘讜 讘驻讬专讜砖 砖讛讜讗 讬讜诐 砖诇砖讬诐 讜讗讞讚 诇讞讚砖 砖注讘专 诪驻谞讬 砖讛讬讜诐 讛专讗砖讜谉 讛讜讗 诪讻诇诇 讛讘讗讬诐 讜讛讜讗 讛拽专讜讬 诇注谞讬谞讬诐 讗诇讜 专讗砖 讞讚砖 讜爪专讬讱 讛专讘讛 诇讬讝讛专 讘讻讱 讜讗诐 讻转讘讜 讘砖谞讬 爪专讬讱 诇讻转讜讘 讘讬讜诐 砖谞讬 诇讬专讞 驻诇讜谞讬 砖讛讜讗 专讗砖 讞讚砖 讜讛讜讗讬诇 讜诪讻诇 诪拽讜诐 讻转讘讜 砖讛讜讗 砖谞讬 讗注"驻 砖讻转讘 讘讜 砖讛讜讗 专讗砖 讞讚砖 诇讗 讛驻住讬讚 讗讜 砖讬讻转讘讜 讘讬讜诐 砖谞讬 诇讞讚砖 驻诇讜谞讬 砖讛讜讗 讬讜诐 砖诇砖讬诐 讜讗讞讚 诇讞讚砖 砖注讘专 讛讗 诪讻诇 诪拽讜诐 注讬拽专 讛诪谞讬谉 诪谉 讛专讗砖讜谉 讛讜讗讬诇 讜讘谞讬 讗讚诐 拽讜专讬谉 诇讜 专讗砖 讞讚砖 砖讛砖讟专讜转 讜讛讞讬讜讘 砖讗讚诐 诪讞讬讬讘 讜诪砖注讘讚 注爪诪讜 讘讛诐 讗祝 讛诐 讻诇砖讜谉 讘谞讬 讗讚诐 讛诐 讜讻谉 讬转讘讗专 诇诪讟讛 讘注讚 讞讚砖 讗讚专 砖讬砖 诇讚诪讜转 讚讬谞讬 讝诪谉 砖讟专讜转 讘注谞讬谞讬诐 讗诇讜 诇谞讚专讬诐 讜诪讻诇 诪拽讜诐 讗祝 讛诐 专讗讬转讬 砖讻转讘讜 砖讘讙讬讟讬谉 诪讬讛讗 讻诇 砖讻转讘讜 讘专讗砖讜谉 爪专讬讱 诇讻转讜讘 讘讬讜诐 砖诇砖讬诐 诇讞讚砖 驻诇讜谞讬 砖讛讜讗 专讗砖 讞讚砖 驻诇讜谞讬 讗讜 讘讬讜诐 专讗砖 讞讚砖 驻诇讜谞讬 砖讛讜讗 讬讜诐 砖诇砖讬诐 诇讬专讞 驻诇讜谞讬 讜讗诐 讻转讘讜 讘砖谞讬 爪专讬讱 砖讬讻转讜讘 讘讬讜诐 砖谞讬 诇讬专讞 驻诇讜谞讬 砖讛讜讗 专讗砖 讞讚砖 讗讜 砖讛讜讗 讬讜诐 砖诇砖讬诐 讜讗讞讚 诇讬专讞 驻诇讜谞讬 讻讚讬 诇讛讞诪讬专 讜诇讛驻诇讬讙 讘讚讬讜拽 讜诪讗讞专 砖讛诐 诪讝拽讬拽讬谉 讻谉 讘讙讬讟讬谉 专讗讜 讛专讘讛 诪谉 讛专讘谞讬诐 诇讻转讜讘 讻讱 讗祝 讘讻转讜讘讜转 讜砖讗专 砖讟专讜转 诇专讜讞讗 讚诪讬诇转讗 讜诇讛驻诇讬讙 讘讚讬讜拽 讙诐 讻谉 讜讻谉 讗谞讜 谞讜讛讙讬诐 讜诪"诪 讚讘专讬诐 讗诇讜 讗讬谞谉 讗诇讗 讘讬讜诐 专讗砖讜谉 讜砖谞讬 讗讘诇 砖讗专 讛讬诪讬诐 讗讬谉 诪讜谞讬谉 讗诇讗 诇砖谞讬 讻讙讜谉 讞谞讜讻讛 讜驻讜专讬诐 讜讻诇 砖讗专 讛讞砖讘讜谞讜转 砖讻诇诐 谞诪谞讬谉 诪讬讜诐 砖谞讬 讜讗祝 诇注谞讬谉 谞讚专 讗诐 谞讚专 注讚 砖诪讬谞讬 砖诇 讞讚砖 驻诇讜谞讬 讗讬谉 住驻拽 砖讗讜转讜 砖诪讬谞讬 诪讜谞讬谉 诇讜 诪讬讜诐 砖谞讬 砖诇 专讗砖 讞讚砖 讻砖讗专 讻诇 讛讞砖讘讜谞讜转 诇讗 谞讝讻专 讘讝讛 诇砖讜谉 讘谞讬 讗讚诐 讗诇讗 诇砖谞讬 讬诪讬 专讗砖 讞讚砖 讜讻讘专 专讗讬转讬 诪讬 砖驻拽驻拽 讘讻讱 讜讻讜转讘讬谉 讘讗讬 讝讛 讬讜诐 砖诇 讗讜转讜 讞讚砖 讘讻讱 讜讻讱 讬诪讬诐 诇讬讜诐 讛讞讚砖 讛砖谞讬 砖诇 讞讚砖 驻诇讜谞讬 讜诪讻诇 诪拽讜诐 诇讗 谞讛讙谞讜 诇讞讜砖 讘讝讛 讻诇诇 讗讞专 砖谞讬 讛讬诪讬诐 讗诇讗 砖讙讚讜诇讬 讛讚讜专 讞讜砖砖讬谉 诇讻讱 讜诪谞讛讬讙讬诐 讻讱 讘诪拽讜诪讜转讬谞讜 讜讗讬谞讬 专讜讗讛 讻谉 砖注讬拽专 讛诪谞讬谉 诇注谞讬谉 讛诪讜注讚讜转 诪"诪 讛讜讗 讜注诇 讗讜转讜 诪谞讬谉 专讗讜讬 诇住诪讜讱 讜讗讬谉 诇砖讜谉 讘谞讬 讗讚诐 诪转驻砖讟 讗诇讗 诇专讗砖 讛讞讚砖 讜讘讛讚讬讗 讗诪专讜 讗讬谉 讗讚诐 讘讗 讗诇讗 (讻讗谉 讞住专 诪谉 讛住驻专) 讗注"驻 砖讬讜诐 专讗砖讜谉 砖诇讜 讛讜讗 讘讬讜诐 讗讞讚:



讻讘专 讘讬讗专谞讜 讘诪讬 砖谞讚专 讛讬讜诐 砖讗讬谞讜 讗住讜专 讗诇讗 注讚 砖转讞砖讱 讜讻谉 砖讘转 讝讜 讜讞讚砖 讝讛 讜砖谞讛 讝讜 讜砖讘讜注 讝讛 讗讬谉 讘讻诇诇 讗诇讗 诪讛 砖诇驻谞讬讜 讗祝 讗诐 讗诪专 讛砖讘转 讗讜 讛讞讚砖 讗讜 讛砖谞讛 讗讜 讛砖讘讜注 讚讬谞诐 讻砖讘转 讝讜 讜讻讜' 讜讗讬谉 讘讻诇诇 讛谞讚专 讗诇讗 诪讛 砖诇驻谞讬讜 诪转砖诇讜诐 讛砖讘转 讗讜 讛讞讚砖 讗讜 讛砖谞讛 讗讜 讛砖讘讜注 讜讻谉 讘讬讗专谞讜 讘讬讜诐 讗讞讚 砖讘转 讗讞转 讞讚砖 讗讞讚 砖谞讛 讗讞转 砖讘讜注 讗讞讚 砖砖讬注讜专谉 讛讬拽祝 砖诇诐 讻讻诇 讗讜转讜 讛讝诪谉 诪讬讜诐 诇讬讜诐 谞讚专 讘诇砖讜谉 讬讜诐 专"诇 拽讜谞诐 注诇讬 讬讬谉 砖讗谞讬 讟讜注诐 讬讜诐 讜诇讗 讗诪专 讛讬讜诐 讗讜 讬讜诐 讝讛 讜诇讗 讬讜诐 讗讞讚 讗讜 砖讗诪专 砖讘转 讗讜 讞讚砖 讗讜 砖谞讛 讗讜 砖讘讜注 讛专讬 讝讛 住驻拽 讗诐 讚讬谞诐 讻讛讬讜诐 讗讜 讛砖讘转 讜讻讜' 讜砖诇讗 诇讬讗住专 讗诇讗 讘诪讛 砖诇驻谞讬讜 诪讗讜转讜 讝诪谉 讗讜 砖诪讗 讚讬谞谉 讻讬讜诐 讗讞讚 诪驻谞讬 砖谞砖讗诇讛 讻讗谉 讜诇讗 讛讜讘专专讛 讜诪讞诪讬专讬谉 讘讛 诪住驻拽 讗诇讗 砖讗讬谞讜 诇讜拽讛 讘砖讬注讜专 转砖诇讜诐 讛讝诪谉:



诪注转讛 拽讜谞诐 砖讗谞讬 讟讜注诐 讬讬谉 砖谞讛 讝讜 讗讜 讛砖谞讛 讗讬谞讜 讗住讜专 讗诇讗 注讚 住讜祝 讛砖谞讛 砖讛讜讗 住讜祝 讗诇讜诇 讜讗诐 谞转注讘专讛 讗祝 讬诪讬 讛注讘讜专 讘讻诇诇 讛讗讬住讜专 讗诪专 砖谞讛 讗讞转 讗住讜专 砖谞讛 讗讞转 诪讬讜诐 诇讬讜诐 讜讻谉 砖谞讛 住转诐 诪转讜专转 住驻拽 讜讝讜 诪讬讛讗 讗讬谉 讞讚砖 讛注讬讘讜专 讘讻诇诇 讜讗讬谞讜 诪讜谞讛 讗诇讗 砖谞讬诐 注砖专 讞讚砖 诪讬讜诐 诇讬讜诐 讻专讜讘 砖谞讬诐 砖讗讬谞谉 诪注讜讘专讜转 讜讙讚讜诇讬 讛诪讞讘专讬诐 讻转讘讜 讗祝 讘讝讜 砖讗住讜专 讘讞讚砖 讛注讘讜专 讜讗讬谉 谞专讗讛 讻谉 讜讙讚讜诇讬 讛讚讜专 讛讗专讬讻讜 讘讛 讘专讗讬讜转 讜讛讻专讬注讜讛 讻砖讬讟转谞讜 讜注讬拽专 专讗讬讬转诐 讛讜讗 诪诪讛 砖讗诪专讜 讘住讜讙讬讗 讝讜 诇注讜诇诐 讚讗诪专 讛砖谞讛 诪讛讜 讚转讬诪讗 讛诇讱 讗讞专 专讜讘 砖谞讬诐 讚诇讬转 讘讛讜 注讬讘讜专 拽诪"诇 讜讗诐 转讗诪专 砖讗祝 讘砖谞讛 讗讞转 讗住讜专 讘注讘讜专讛 讘讛 砖谞讛 诪讬讛讗 诪讗讬 讗讬爪讟专讬讱 诇讗砖诪讜注讬谞谉 讜诇讚注转 讝讛 诪讛 砖讗诪专讜 讘诪砖谞转谞讜 砖谞讛 讗讞转 讗住讜专 诪讬讜诐 诇讬讜诐 诇讗 诇专讘讜转 讞讚砖 讛注讘讜专 讗诇讗 诇诇诪讚 砖讗讬谞讜 诪讜转专 讘住讜祝 讛砖谞讛 讻讚讬谉 砖谞讛 讝讜 讜注讜讚 砖讛专讬 讛讗讜诪专 砖谞讛 讗讞转 住转诐 讗讬谉 驻专讟 讗讬住讜专讜 诪讜讻专讞 诇砖谞讛 专讗砖讜谞讛 砖讛讜讗 讘讛 讜讗讚专讘讛 讗诐 注讘专 注诇 谞讚专讜 讻诇 讗讜转讛 砖谞讛 诪拽讬讬诪讜 砖谞讛 讗讞专转 砖讛专讬 砖谞讛 讗讞转 讗诪专 讜诇讗 讘讬专专 讗转 讝讜 讚讜拽讗 讜讗驻讬诇讜 讛转讞讬诇 讘讛 讘拽讬讜诐 讛谞讚专 砖谞诪爪讗 诪讜讻讬讞 砖注诇讬讛 讻讬讜讜谉 诪讻诇 诪拽讜诐 讗讬谞讜 诇讜拽讛 讜讗诐 讻谉 讻砖讘讬专专 砖谞讛 讝讜 讜拽讬讬诐 讘讛 讗转 谞讚专讜 诇诪讛 诇讗 讬注诇讛 诇讜 讞讚砖 讛注讘讜专 讘讻诇诇 砖谞讛 讜注讜讚 讬专讗讛 诇讛诐 砖讗驻讬诇讜 讗诪专 砖谞讛 讗讞转 诪讬讜诐 讝讛 讗讬谞讜 讗住讜专 讘注讬讘讜专讛 讜注讜讚 诇讛诐 专讗讬讛 诪诪讛 砖讗诪专讜 讘注专讻讬谉 驻专拽 讛诪讜讻专 砖讚讛讜 讛诪讜讻专 讘讬转 讘讘转讬 注专讬 讞讜诪讛 讗讬谞讜 诪讜谞讛 讗诇讗 诪砖注讛 砖诪讻专讛 诇讜 砖谞讗诪专 注讚 诪诇讗转 诇讜 砖谞讛 讜讻砖讛讜讗 讗讜诪专 转诪讬诪讛 诇专讘讜转 讗转 讞讚砖 讛注讬讘讜专 讗诇诪讗 讚讜拽讗 诪砖讜诐 讚讗诪专 转诪讬诪讛 讛讗 砖谞讛 讗讞转 讗讬谉 注讬讘讜专 讘讻诇诇 讗注"驻 砖诪讜谞讛 诪讗讜转讛 砖注讛 讜讗诐 转讗诪专 谞驻砖讜讟 诪讬谞讛 讚砖谞讛 讻砖谞讛 讗讞转 诇砖讜谉 转讜专讛 诇讞讜讚 讜诇砖讜谉 讘谞讬 讗讚诐 诇讞讜讚 讜诪讛 砖讗诪专讜 讘驻专拽 讛砖讜讗诇 讛诪砖讻讬专 讘讬转 诇讞讘讬专讜 诇砖谞讛 讜谞转注讘专讛 讛砖谞讛 谞转注讘专讛 诇砖讜讻专 谞专讗讛 诇讬 讚诇砖谞讛 讘驻转讞讜转 讛诇诪"讚 讛专讬 讛讜讗 讻砖谞讛 讝讜 讻诪讜 砖讘讬讗专谞讜 诇诪注诇讛 讗注"驻 砖讛诐 转讬专爪讜讛 讘讚专讱 讗讞专转 讜讗讬谉 讞讚砖 讛注讬讘讜专 诇砖讜讻专 诇注讜诇诐 讗诇讗 讘注讜诪讚 讘转讞诇转 讛砖谞讛 砖讗诐 讘讗诪爪注 讗诐 讗诪专 诇讬讛 讛砖谞讛 讗讜 砖谞讛 讝讜 讗讜 诇砖谞讛 讗讬谉 诇讜 讗诇讗 注讚 专讗砖 砖谞讛 讜讗诐 讗诪专 砖谞讛 讗讞转 讗讬谞讜 诪讜谞讛 讗诇讗 砖谞讬诐 注砖专 讞讚砖 讜讗驻讬诇讜 讗诪专 诪讛讬讜诐 砖谞讛 讗讞转 诇讚注转 讙讚讜诇讬 讛讚讜专 讜讛诐 诪拽砖讬诐 诇注爪诪诐 诪诪讛 砖讗诪专讜 讘注专讻讬谉 诪讻专 砖谞讬 讘转讬 注专讬 讞讜诪讛 讗讞讚 讘讞诪砖讛 注砖专 诇讗讚专 专讗砖讜谉 讜讗讞讚 讘讗讞讚 诇讗讚专 砖谞讬 讝讛 砖诪讻专 讘讗讞讚 诇讗讚专 砖谞讬 讻讬讜谉 砖讛讙讬注 讗讞讚 讘讗讚专 砖诇 砖谞讛 讛讘讗 注诇转讛 诇讜 砖谞讛 讜讝讛 砖诪讻专 诇讜 讘讞诪砖讛 注砖专 诇讗 注诇转讛 诇讜 砖谞讛 注讚 讞诪砖讛 注砖专 讘讗讚专 砖诇 砖谞讛 讛讘讗讛 讜转讬专爪讜 讘讛 砖讗谞讬 讛转诐 砖专讬讘讛 讘讜 讛讻转讜讘 转诪讬诪讛 诇讜诪专 砖讬讛讗 驻讜讚讛 诇注讜诇诐 注讚 砖讬讙讬注 诇转拽讜驻转 砖谞讛 讛讘讗讛 讜讗驻讬诇讜 驻讙注 讘注讬讘讜专 讜注讜讚 诇讛诐 专讗讬讛 诪诪讛 砖讗诪专讜 讘专讗砖讜谉 砖诇 专讗砖 讛砖谞讛 讛诪讜讚专 讛谞讗讛 诪讞讘讬专讜 诇砖谞讛 诪讜谞讛 砖谞讬诐 注砖专 讞讚砖 讜诇讗 拽转谞讬 诪讬讜诐 诇讬讜诐 讗诇诪讗 讚讜拽讗 砖谞讬诐 注砖专 讞讚砖 讗驻讬诇讜 讛讬讛 砖诐 讞讚砖 讛注讬讘讜专:



讜诇注谞讬谉 讛砖诪讜注讛 诪拽砖讬谞谉 诪讬谞讛 讚讗诐 讻谉 诇砖谞讛 讻砖谞讛 讗讞转 讛讬讗 讜讻谉 砖谞讛 讜诪驻专砖讬谉 讘讛 讚诇讗讜 诇讬砖谞讗 讚讜拽讗 讛讜讗 讗诇讗 讘讗讜诪专 砖谞讛 讗讞转 讜诇讗 讚拽讚拽 讘讛 诪砖讜诐 讚注讬拽专 讛砖诪注转讗 讗讬谞讛 讗诇讗 诪砖讜诐 住讬驻讗 讚转砖专讬 专讗砖 讛砖谞讛 诇谞讚专讬诐 讜讻诇 砖讗诪专 诇砖谞讛 讝讜 讗驻讬诇讜 讘注砖专讬诐 讜转砖注讛 讘讗诇讜诇 注诇转讛 诇讜 砖谞讛 讜诇驻讬 诪讛 砖讻转讘转讬 谞讜讛讙 诇拽专讜讗 讘讛 讛诪讜讚专 诪讞讘讬专讜 诇砖谞讛 讘砖讘"讗 转讞转 讛诇诪"讚 讜诪讻诇 诪拽讜诐 讗祝 诇讚注转 讙讚讜诇讬 讛讚讜专 讻诇 砖讗诪专 讞讚砖 讗讞讚 讗住讜专 砖诇砖讬诐 讬讜诐 砖讛专讬 讬砖 讞讚砖讬诐 诪诇讗讬诐 讻讞住专讬诐 讜讗讬谉 讻讗谉 专讜讘 讞住专讬诐 讚谞讬讝讬诇 讘转专讬讛讜 讜讻谉 讻转讘讜讛 讙讚讜诇讬 讛诪讞讘专讬诐 讗诪专 诇砖谞讛 讬砖 讗讜诪专讬诐 砖讚讬谞讜 讻讛砖谞讛 砖诇讗 诇讬讗住专 讗诇讗 注讚 住讜驻讛 讜讬砖 讗讜诪专讬诐 砖讚讬谞讜 讻砖谞讛 讗讞转 讜讬砖 诇讛讻专讬注 诪爪讚 砖诪讜砖 讛诇砖讜谉 砖讗诐 讗诪专 诇砖谞讛 讘驻转讞讜转 讛诇诪"讚 讛专讬 讛讜讗 讻讛砖谞讛 讜讗诐 讗诪专 诇砖谞讛 讘砖讘"讗 讛诇诪"讚 讚讬谞讜 讻砖谞讛 讗讞转:





转讜住驻讜转 专讬"讚

讻诪讗谉 讗讝诇讗 砖诪注转讬' 讚专讘 讬专诪讬' 讘专 讗讘讗 讻专' 谞转谉 驻讬' 诇讗 讛爪专讬讻讜 砖讗诇讛 讻讚讬 诇讛转讬专讜 讚讘诇讗 砖讗诇讛 谞诪讬 诪讜转专 讜注讜诪讚 讛讜讗 讗诇讗 诪爪专讬讻讜 砖讗诇讛 讗注"驻 砖讙诪专 谞 讚专讜 讻讚讬 诇讛转讬专 砖讬专讗讛 砖注讬拽专 谞讚专讜 诇诪驻专注 砖诇讗 讬转讞砖讘 讻诪拽专讬讘 拽专讘谉 讘讘诪讛 讘砖注转 讗讬住讜专 讘诪讜转 讜讛讗讬住讜专 砖谞讛讙 谞诪爪讗 砖谞讛讙 讘讜 讘诇讗 谞讚专:





砖讬讟讛 诪拽讜讘爪转

讗诪专 专讘讬谞讗 诇诪专讬诪专 讻诪讗谉 讗讝诇讗 讛讗 砖诪注转讗. 专讘讬谞讗 讞讜诇拽 注诇 讟注诐 砖讗诪专谞讜 砖讗住专讜 专讘讬 讬专诪讬讛 诪讟注诐 讙讝讬专讛 讜拽讗诪专 砖诇讗 讗住专讜 诪砖讜诐 讙讝讬专讛 讗诇讗 诪砖讜诐 专讘讬 谞转谉 讛讝拽讬拽讜 砖讗诇讛 诇讛讜讚讬注讜 砖讗住讜专 诇拽讬讬诐 谞讚专 讜讛讜讗 讛讚讬谉 讘讬讜诐 讗讞讚 砖讛讬讛 诪爪专讬讻讜 砖讗诇讛 诪讛讗讬 讟注诪讗. 诇讬砖谞讗 讗讞专讬谞讗 讻诪讗谉 讗讝诇讗 砖诪注转讗 讚专讘讬 讬专诪讬讛 砖诪讞诪讬专 诇讛讝拽讬拽讜 砖讗诇讛 讜诇讛讟专讬讞讜 讻专讘讬 谞转谉 砖诪讙谞讛 讛谞讜讚专讬诐 讜讞砖讬讘 诇讛讜 讻讘讜谞讬诐 讘诪讛 讘砖注转 讗讬住讜专 讘诪讜转. 讛专讗"诐 讝"诇. 讜讘驻讬专讜砖 讻转讜讘 讜讝"诇: 讗讬转 讚驻专砖讬 讚专讘讬谞讗 诇讗 诪讛讚专 讻诇诇 讗讚专讘 讬讜住祝 讗诇讗 诪讬诇转讗 讘讗驻讬 谞驻砖讛 讛讬讗 讜拽讗诪专 讻诪讗谉 讗讝诇讗 讜讻讜' 注讚 讻讗谉.  


讗诪专讬谞谉 讘讙诪专讗 讗"专 讬专诪讬讛 讘专 讗讘讗 讜诇讻砖转讞砖讱 爪专讬讱 砖讗诇讛 诇讞讻诐 驻讬专讜砖 讛讗 讚讗诪专 砖讗谞讬 讟讜注诐 讛讬讜诐 诪讗讬 讟注诪讗. 讗诪专 专讘讬谞讗 讗诪专 诇讬 诪专讬诪专 讛讻讬 讗诪专 讗讘讜讱 诪砖诪讬讛 讚专讘 讬讜住祝 讻诪讗谉 讗讝诇讗 砖诪注转讬讛 讚专讘讬 讬专诪讬讛 讘专 讗讘讗 驻讬专讜砖 讚爪专讬讱 砖讗诇讛 诇讻砖转讞砖讱. 讻专讘讬 谞转谉 讚转谞讬讗 专讘讬 谞转谉 讗讜诪专 讻诇 讛谞讜讚专 讻讗诇讜 讘谞讛 讘诪讛 讜讻诇 讛诪拽讬讬诪讜 讻讗诇讜 诪拽讟讬专 注诇讬讛 驻讬专讜砖 讛讬诇讻讱 爪专讬讱 诇讬砖讗诇 注诇讛. 讜专讘讬谞讜 讝"诇 诇讗 讻转讘讛 讚讻讬讜谉 讚诪转谞讬转讬谉 拽转谞讬 讗讬谞讜 讗住讜专 讗诇讗 注讚 砖转讞砖讱 诇讗 诪爪专讻讬谞谉 诇讬讛 诇砖讗诇讛. 讛专谞讘"讬 讝"诇. 


讻讬 讗讬爪讟专讬讱 诇诪讬转谞讬 讻讙讜谉 讚讛讜讬讬谉 讞讚砖讬诐 讻住讚专谉 讗讞讚 诪诇讗 讜讗讞讚 讞住专 讜讻讜'. 讻讻转讜讘 讘注诪讜讚. 注谞讬谉 讗讞专 诪爪讗转讬 讻讬 讗讬爪讟专讬讱 诇诪讬转谞讬 讛讬讻讗 讚讛讜讜 讞讚砖讬诐 讜讻讜' 诪讛讜 讚转讬诪讗 讛讗 讚讗讬讻讗 诇诪讬拽专讬 诇诪讬诪谞讬 诇专讗砖 讞讚砖 砖注讘专 讗讬诪讗 诇讗 讚诇讗 拽诪住转专 诇讬讛 (诇诪讞专) 诇诪讬诪专 讚讛讜讬 专讗砖 讞讚砖 (讚讛讗讬) 讚讛讗 专讗砖 讞讚砖 砖谞讬 讚拽讗诪专 拽讗 诪砖诪注 诇谉 讚诪讬转住专 谞诪讬 讘讻诇 讛讞讚砖 讚讛讗 拽专讜 讗讬谞砖讬 专讗砖 讞讚砖 专讬砖 讬专讞讗 讜讘谞讚专讬诐 讛诇讱 讗讞专 诇砖讜谉 讘谞讬 讗讚诐 诇诪"讛. 驻讬专讜砖. 
讜诇注谞讬谉 驻住拽 讛诇讻讛 诇讞讜诪专讗 谞拽讬讟讬谞谉 讜讗诐 讗诪专 讬讜诐 砖讘转 讗讜 讞讚砖 讗讜 砖谞讛 讗讜 砖讘讜注 讻讗诇讜 讗诪专 讬讜诐 讗讞讚 讗讜 砖讘转 讗讞转 讗讜 砖谞讛 讗讞转 讗讜 砖讘讜注 讗讞讚. 讜诪讬讛讜 讗诐 讗讻诇 讗讜 砖转讛 讛讬讻讗 讚拽讗诪专 讬讜诐 讗讞专 砖讞砖讬讻讛 讗讬谞讜 诇讜拽讛 讚住驻拽 讛讜讗. 讜讻谉 讗诪专 砖讘转 讜讗讻诇 讗讞专 注讘讜专 讬讜诐 讛砖讘转 讗讬谞讜 诇讜拽讛 讜讻谉 讘砖讗专. 讜讻谉 驻讬专砖 讛专"诐 讝"诇 驻"讬 诪讛诇讻讜转 谞讚专讬诐. 讛专讬"抓 讝"诇.





诪讛专砖"讗 - 讞讬讚讜砖讬 讛诇讻讜转

讙诪专讗 讛讜讬 讜诇讗 讻爪"诇 讗讬谞砖讬 专讬砖 讬专讞讗 讻爪"诇 讬讜诐 讻讛讬讜诐 讻爪"诇:


专砖"讬 讘讚"讛 讗"诇 讻讜' 讛讬讜诐 讘讬讜诐 讗讞讚 讻爪"诇 诇注转 讛住"讚:


讘讚"讛 讻诪讗谉 讻讜' 讻诇诇 讚诪讞诪专讬谞谉 讻爪"诇 砖驻讬专 讻专讘讬 谞转谉 讻爪"诇 讗讬住讜专讗 讚诪讞诪专讬谞谉 讻爪"诇 砖讗诇讛 讛住"讚 讞住专 讘讞讚砖 讛讚"讗 谞诪讬 讛住"讚:


讛专讗"砖 讘讚"讛 讻诪讗谉 专讘 讬讜住祝 讘讗 讻爪"诇 讛讞讜诇 讜诇讗讬讚讱 讛讚"讗:


讘讚"讛 拽诪"诇 讬专讞讗 讜诇讗讬讚讱 讻爪"诇:


专"谉 诇讛讬讜诐 讛住"讚 注住拽讬谞谉 讛住"讚:


讘讚"讛 讗讬讘注讬 诇讛讜 讻讜' 讻讛讬讜诐 讚诇砖转专讬 讻爪"诇 诇讻砖转讞砖讱 讗讜 讻讬讜诐 讗' 讻爪"诇:





专砖"砖

讙诪专讗 讘专讛"注 讗"诇 讗讬 讛讻讬 讻讜'. 谞专讗讛 砖讛讜讗 专"转 讗诪专讜 诇讬讛 讜专"诇 讘谞讬 讛讬砖讬讘讛. 讜讗诪专 诇讛诐 讛讬讜诐 讘讬讜诐 讗' 诪讬讞诇祝 讻讜':



砖诐 讻讬 讗讬爪讟专讬讻讗 诇讞讚砖 讞住专 讻讜'. 驻讬' 讛专"谉 讜讛专讗"砖 讚讞讜拽 讚诪讗讬 驻住拽讗 讚讗讟讜 诇讗 诪砖讻讞转 诇讛 转专讬 讞住讬专讬 讘讛讚讚讬 讚讛转谞谉 讘驻"讘 讚注专讻讬谉 讗讬谉 驻讜讞转讬谉 诪讚' 讞讚砖讬诐 讛诪注讜讘专讬谉. 讛讗 讚' 注讘讚讬谞谉 讜讛讜讜 诇讛讜 讞' 讞住专讬诐 讜注"讻 讬讛讬讜 讘' 讞住专讬诐 讘讛讚讚讬 讝讗讞"讝. 讗讘诇 诪讚讘专讬 讛专诪讘"诐 讘讞讘讜专讜 诪砖诪注 砖诪驻专砖 讚讛讞讚砖 砖谞讚专 讘讜 讛讜讛 讞住专 讜诪"讚 讻讬讜谉 讚诇讗 讬讚注 讘砖注转 谞讚专讜 砖讬讛讗 讞住专 讚注转讜 讛讬讛 砖讬讛讗 讗住讜专 讙诐 讘讬讜诐 诇诪"讚. 注讬' 诇拽诪谉 (住讙) 讛讗 讚诇讗 讬讚注 讜讻诪砖"讻 砖诐 讘住"讚. 讜谞专讗讛 讚诇讝讛 讻讬讜谉 讙诐 讛专注"讘 注"砖 讜讚诇讗 讻讛转讜讬"讟:



砖诐 讗专"讗 转"砖 拽讜谞诐 讬讬谉 砖讗谞讬 讟讜注诐 讛砖谞讛 谞转注讘专讛 讻讜'. 讛讬讗 诪砖谞讛 诇拽诪谉 (住讙) 注诪砖"讻 砖诐:



专"谉 讚"讛 砖讘转 讝讜. 讚讻讬讜谉 砖讬诪讬 讛讞讜诇 拽专讜 讬诪讬 砖讘转 讻讜'. 讻爪"诇:



专"谉 讚"讛 讜诪讛讗. 讗诐 注砖讛 讻谉 讛砖讟专 诪讜拽讚诐 讜驻住讜诇 讻讜'. 诇讻讗讜专讛 讗讬谞讜 诪讜讘谉 讚讻讬讜谉 讚讻转讘讜 注"砖 讞讚砖 讛注讘专 注"讻 讻转讘 讘讬讜诐 诇诪"讚 诇讞讚砖 讗"讻 诪讜讘谉 诇讻诇 砖谞讻转讘 讘讬讜诐 讗' 讚专"讞. 讜注"讻 专"诇 讗诐 讻转讘讜 住转诐 讘砖诇讛讬 讞讚砖 讛注讘专:



专"谉 讘住讛"注 讚讗讬 讘谞讜讚专 讘专"讞 砖讘讟 驻砖讬讟讗 讻讜'. 诇驻诪砖"讻 诇拽诪谉 (住讙) 讘讙诪专讗 讘住讛"注 讘住"讚 讗讬谉 讻讗谉 驻砖讬讟讗:



专讗"砖 讚"讛 讗讘诇 讘讛讬讜诐. 讻讬 驻讞讜转 讻讜' 讗"讗 诇驻专砖 讛讬讜诐. 讻"谞 讚爪"诇:



专讗"砖 讚"讛 拽诪"诇 讚诇讗. 讜诇讗讬讚讱 驻讬' 讻讜'. 拽砖讛 诇驻讬' 讝讛 住讬讜诐 讛砖"住 拽"诇 讗讬谞砖讬 专讬砖 讬专讞讗. 讚讛讗 讘砖讘转 讝讜 讗住讜专 讘讬讜诐 讛砖讘转 讗注"讙 讚讗讬谞讜 谞拽专讗 专讬砖 砖讘讜注 讛讘讗:



专讗"砖 讚"讛 拽讜谞诐. 讻讙讜谉 讻讜' 讜讗诪专 讬讜诐 讻"谞 讚爪"诇:





讛讙讛讜转 讬注讘"抓

讙诪' 驻砖讬讟讗 诪讛讜 讚转讬诪讗 讬讜诪讬 讚砖讘转讗. 谞"讘 专讗"砖 讙专住 讬讜诪讬 讚拽诪讬 砖讘转讗 讜讻谉 诇专"谉 讬"讙 讻谉:


砖诐 讞讚砖 诇砖注讘专 讛讜讬 讜诇讗 诇讬转住专. 谞"讘 驻讬' 讛专讗"砖 拽诪讗 讜诇讛专"谉 诇"讙 诇讬':


砖诐 拽诪"诇 拽专讜 诇讬' 讗讬谞砖讬 讻爪"诇:


专"谉 讚"讛 讜诪讛 砖谞讛讙讜 讻讜' 讗讜转讜 讬讜诐 讛讜转专 诇讜. 转讬' 诇讜 诪讜拽祝:


砖诐 讚"讛 砖讘转 讝讜 讻讜' 讚讻讬讜谉 砖讬诪讬 讛讞讜诇 拽专讜讬 讬讜诪讬 砖讘转 讻爪"诇:


砖诐 讚"讛 讜诪讛讗 砖诪注讬谞谉. 谞"讘 爪"注:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诇讗 诪讛讻讗 诇讬讻讗 诇诪砖诪注 诪讬谞讛. 注讬讬谉 讘"诪 讚祝 诇讚 注"讗 转讚"讛 讗诇讗 诪讛讛讬讗 讜爪"注:





讞讬讚讜砖讬 讞转"住

讞讚砖 讗讞讚. 讻转讘 讛专诪讘"诐 砖诇砖讬诐 讬讜诐. 讜讻转讘 专讬讟讘"讗 讚专讜讘 讞讚砖讬诐 诪诇讗讬诐. 讜讛讜讗 转诪讜讛 讜注讬讬谉 讻转讜讘讜转 (注讗 注"讗) 转讜住' 讚"讛 专讘讬 讬讛讜讚讛 讜讻讜' 讜注讬讬谉 诪"讗 住讬' 砖诇"讟 讜讛讜讗 诪砖"住 诪讙诇讛 (讛 注"讗) 讚讬诪讬诐 讗转讛 诪讜谞讛 讜诇讗 砖注讜转 讜讻讬讜谉 砖讻诇 讞讚砖 讻讟 讬讘 转砖爪讙 讗"讻 讗住讜专 注讻"驻 注讚 专讙注 转砖爪讙 讜讻讬讜谉 砖讗讬 讗转讛 诪讜谞讛 砖注讜转 爪专讬讱 诇讛砖诇讬诐 讻诇 讛讬讜诐 讜专拽 诪讬注讜讟讗 讚诪讬注讜讟讗 诪砖讻讞转 砖讬讛讬讛 转砖诇讜诐 转砖爪讙 注诐 转砖诇讜诐 讛讬讜诐 诪"诪 讗住讜专 注讚 住讜祝 砖诇砖讬诐 诪砖讜诐 讚专讜讘讗 讛讻讬 讛讜讗 讻谉 谞"诇 诇驻专砖 讜爪"注 讜注诪"砖 砖"讱 住讬' 专"讻 住"拽 讬讙 讘讝讛:


讻讬 讗爪讟专讬讻讗 诇讞讚砖 讞住专. 讛专诇讘"讞 驻讬' 讞讚砖 诪诇讗 拽讜专讬谉 讘砖"住 讞住专 讛讜讗讬诇 讜诪讞住专讬谉 诪诪谞讜 讬讜诐 讛砖诇砖讬诐 讜拽讜专讬谉 专讬砖 讬专讞讗 诪讞讚砖 讛讘讗:





砖注专讬 转讜专转 讘讘诇

(住 注"讘) 砖诪注转讬讛 讚专讘 讬专诪讬讛 讘专 讗讘讗 讻专' 谞转谉.鈥斪ぷ�' 诪讚讗诪专 "爪专讬讱 砖讗诇讛 诇讞讻诐" 讜诇讗 讗诪专 "讗祝 诇讻砖转讞砖讱 讗住讜专 注讚 砖讬砖讗诇 诇讞讻诐" 砖"诪 砖讗祝 讗诐 讬专爪讛 诇谞讛讜讙 讗讬住讜专 诪砖讞砖讬讻讛 讗讬谞讜 专砖讗讬 诪驻谞讬 砖诪爪讜讛 诇砖讗讜诇 诇讞讻诐 讻专' 谞转谉. 讜讛诪驻专砖讬诐 驻讬专砖讜 讘讗讜驻谉 讗讞专.

